Venäjä

**Venäjä** on Smorgol-planeetalta peräisin oleva ruokalaji.

## Valmistus

1. Ota hummerit kylmiöstä
2. Silitä hummerit litteiksi. Muista irrottaa silitysraudan pistoke laitteesta käytön jälkeen.
3. Täyte
	1. Koosta kaikki aineet työtasolle.
	2. Riko kananmunat, tonnikala, sipuli ja oliivit syvään astiaan. Sekoita tasaiseksi.
	3. Sekoita erillisessä kulhossa kuivat aineet keskenään.
	4. Jos työtason päällä on vielä materiaaleja, sekoita ne yhteen kolmannessa kulhossa. Tässä kohtaa suositellaan matalahkon kulhoelman käyttämistä.
	5. Käy kaupassa, koska kaikki aineet ovat loppu.
	6. Jos unohdit ostaa kolmannen kulhottimen, käy kaupassa uudelleen.
	7. Ota tonnikala pois ensimmäisestä kulhosta. Hahaa, harmi että sekoitit ne jo :D
	8. Tonnikalan erottamiseen suositellaan kokoekskluusiokromatografiaa tai vastaavia molekyylitason erottelumetodeja.
	9. Laita tonnikala jääkaappiin, jotta se ei lämpene.
	10. Jos löydät loput kulhot jostain, laita ne työtasolle. Jos hukkasit ne, aloita uudelleen vaiheesta 1.3. Joudut todennäköisesti käymään kaupassa, koska aineet ovat loppu.
	11. Sekoita kananmunasipulioliiviseos ja kuivat aineet keskenään. Heitä lisäainekulho ikkunasta ulos.
	12. Lisää jauhot tasaisesti sekoittaen tai tasohöylällä.
	13. Höylää juustoraastekuutiosta osia taikina-aihion päälle.
	14. Vispaa :)
	15. Kallista uuni 45 asteeseen ja heitä täyte sinne. Heitä perään kermaviili, jos unohdit lisätä sen vaiheessa 2.
4. Leikkaa persilja suikaleiksi saksilla. Poraa suikaleiden keskelle reijät ja pujota ne rautalankaan.
5. Liekitä persilja nuotiolla, mutta pidä täytettä silmällä, jotta se ei räjähdä.
6. Kun persilja on valmista, sekoita se tasaiseksi.
7. Irrota uunin sisäseinät ja etulasi, jotta täyte lämpenee tasaisesti.
8. Odota, että lisäainekulho on kiertänyt maailman ympäri ja tulee keittiön ovesta. Älä pysäytä sitä, jos sen nopeus on yli 20 m/s. Tässä tapauksessa valmista uusi lisäaine (kts. vaihe 1.4.) (Huom! Saatat joutua käymään kaupassa, koska ainekset ovat lopussa).
9. Pohja
	1. Lämmitä vohvelikangas mikrossa (600 W) 2 minuuttia. Sillä välin ota esiin panther-salmiakkipantterit ja -ankeriaat.
	2. Ryöpytä vohvelikankaan päälle leivinsoodaa, tämä saa vohvelikankaan kuidut hajoamaan proteiiniksi. Jos näin ei tapahdu, mikrosi on rikki. Hiihdä kauppaan ja osta uusi. Saatat ajatella, että uuden mikron ostaminen on turha menoerä, mutta vaihtoehtona on Venäjän valmistamisen keskeyttäminen, joka tulee aineiden lukumäärän seurauksena vielä kalliimmaksi. Jos mikrokauppa on kiinni, soita Muinaisille.
	3. Sekoittele proteiini, salmiakki ja kaurahiutaleet (2 dl) syvähkössä kulhossa.
	4. Tarkista välillä, että täyte ei pala pohjaan.
	5. Lisää loput kauraryynit ja makaryynit eli kauraroonit (\*imurin hurinaa\*) robotti-pölynimurilla ja ripusta kulho sateenkaaren päähän.
	6. Vispaa revontulet, siitä tulee pihvitaikina.
	7. Laita pohja ja pohjataikina (taikina 2.) vuorotellen lasagnevuokaan ja heitä uu- Hups! täyte on vielä uunissa. (toivon mukaan) Ota täyte pois uunista ja heitä lasagnevuoka sinne. Laita pohjataikinakulho työtasolle jos vielä löydät sen.
10. Kaada täytteen päälle tasaiseksi sekoitettu persilja ja lisäaine. Hae hummerit pönttöuunista ja rullaa ne täytteen ympärille. Jos sisäpoliisi on takavarikoinut hummerit, hae taskuravut kaakeliuunin päältä ja heitä ne täytteeseen.
11. Laita täyte takaisin uuniin pohjanoteerauksen seuraksi ja kaada revontuliöljy uunin taakse.
12. Siirrä uunin takalasi ja sisäseinät ulko-oven edestä ja ota kiinni kastike, joka on nyt kiertänyt koko maailmankaikkeuden ympäri.
13. Hae vesijuoksulaite vajasta ja pulttaa uuni siihen kiinni.
14. Kytke painovoima pois päältä (kts. taloyhtiön säännöt) ja irrota seinät asunnosta. Heitä vesijuoksu-uuni ulos ja pellitä räystäslaudat niin, että vesi valuu katolta uuniin. Laita seinät ja painovoima takaisin paikoilleen.
15. Sillä välin kun odotellaan sadetta, voidaan ottaa täyte jääkaapista ja sekoittaa sen joukkoon herkkusieniöljy ja leipäjuusto.
16. mmmmmmmm